
 "ఏ సాహసమూ చేయకుండా కొత్తకేసులు మనం ఎలా చేయగలుగుతాం సర్? నేనేం ఆషామాషీగా ఆడుకోడానికి చేయలేదే? దాని వెనుక నేనెంత శ్రమపడ్డానో ఇక్కడ అనవసరం! మరి కొంతమందిని బ్రతికించడానికి ఈ హాస్పిటల్ ప్రతిష్ట పెరగడానికీ మాత్రమే నేను ఈ పనిచేశాను. నేనేదో హత్య చేసినట్లు మాట్లాడతారేం? ప్రతి గెలుపుకీ వెనుక ఓటమి వుండటం సహజం. ఓటమి రాబోయే గెలుపుకు సోపానాలని కూడా గుర్తించే ఓపిక, విజ్ఞత నశిస్తే నేనేం చేయగలిగిందేం లేదు" అని తీవ్ర స్వరంతో అన్నాడు. "అయితే మీ నిర్ణయం మార్చుకోననేగా మీ ఉద్దేశ్యం" మరింత తీవ్రంగా అడిగాడు పరమేశ్వరం. "ప్రాణాలని ఉగ్గబెట్టుకొని, బిక్కు బిక్కుమని చూసే పసిపాపల్ని వాళ్ళ ఖర్మానికో, విధికో వదిలెయ్యాలని నేననుకోవడం లేదు" దృఢంగా ఉంది శరత్ చంద్ర స్వరం. అతని ధోరణికి అక్కడందరూ ఖిన్నులయ్యారు. పరమేశ్వరం అహం తీవ్రంగా దెబ్బతిన్నది. జరగవలసిన కార్యం గంధర్వులే చేస్తున్నట్లు లోలోపల సంబరపడ్డాడు భగవంతం. "నాకు తెలీకుండా ఏ ఒక్క చైల్డ్ సర్జరీ మీ డిపార్ట్ మెంట్ లో జరగడానికి నేను అనుమతించడం లేదు" శరత్ చంద్రను చూస్తూ కఠినంగా అన్నాడు పరమేశ్వరం. తిరిగి భగవంతాన్ని చూస్తూ "అలా జరిగితే మీరే నాకు సమాధానం చెప్పవలసి వుంటుంది!" అంటూ కుర్చీలోంచి లేచాడు శరత్ చంద్రకి మరో మాట మాట్లాడే అవకాశం ఇవ్వకుండా ఇప్పుడెలా చేస్తావో చూస్తాను అన్నట్లు శరత్ వైపు చూశాడు భగవంతం! కాన్ఫరెన్సు హాల్లోంచి బయటికి వచ్చాక తన వెనకే వచ్చిన అనస్థటిస్టు శ్రీవర్మతో. "అయామ్ సారీ శ్రీవర్మా, మీకు కూడా ఈ పరిస్థితి ఎదురవుతుందని ఊహించలేదు" అన్నాడు శరత్ చంద్ర. తనవల్ల తన డిపార్టుమెంటు కూడా మాట పడవలసి వచ్చిందని బాధగా వుందతనికి. "ఫర్వాలేదులే శరత్ చంద్రా? నీ కోసమో, నా కోసమో కాదుగా మనం చేసింది! డైరెక్టరు ధోరణి నాకేం నచ్చలేదు. నీ డిపార్ట్ మెంటే అలాంటిదైనప్పుడు కేసులు పోకుండా ఎలా ఉంటాయి? పోయిన ప్రతి కేసుకీ ఇలా నలుగురిలో నిలబెడితే ఎలా పని చేయగలం....?" అన్నాడు. అతనికి శరత్ చంద్ర పట్ల సానుభూతిగా ఉంది. అతనెంత శ్రమ పడ్డాడో, ఎంత సాహసం చేశాడో, పసివాళ్ళ కోసం ఎంత తపన పడ్డాడో కళ్ళారా చూశాడతను. హాస్పిటల్ డాక్టర్లందరి ముందూ శరత్ చంద్రని దోషిలా నిలబెట్టడం అతనికి బాధ కలిగింది. తన గదిలోకెళ్ళి ఒక్కడూ తలవంచుకొని కూర్చున్నాడు శరత్ చంద్ర. కాస్సేపు ఒంటరిగా ఉండాలనిపించింది. అవమానం అతన్ని చాలా బాధిస్తోంది. తన కన్నా జూనియర్స్ ముందూ, స్టూడెంట్స్ డాక్టర్స్ ముందూ దోషిలా నిలబడవలసి రావడం మనసుని కృంగదీస్తోంది. మోచేతులు టేబిల్ మీగ ఉంచి, అరచేతుల్లో మొహం ఆన్చుకొని కళ్ళు మూసుకు కూర్చున్నాడు. పది నిమిషాలు అలా గడిచాక రవళి ఆ గదిలోకి వచ్చింది! అతని బాధ ఎంతటిదో ఆమెకి తెలుసు. కాన్ఫరెన్సు హాల్లో శరత్ చంద్ర స్థానంలో తాను ఉండి పరిస్థితిని ఎదుర్కొంటున్నట్లు బాధపడిపోయింది. ఆమె గదిలోకి రావడం అతను గమనించలేదు. అలా కూర్చున్న అతన్ని చూసి ఆమె కదిలిపోయింది. అసంకల్పితంగా దగ్గరికెళ్ళి, అతని భుజమ్మీద మెత్తగా చెయ్యి ఆన్చి, ఓదార్పుగా అదుముతూ.... "సర్!" అని పిలిచింది. అతను కంగారుగా తలెత్తి చూశాడు. రవళి నిలబడి వుంది. ఆమె కళ్లలో నీళ్ల పొర కదులుతోంది. అతని భుజమ్మీద చెయ్యి మెల్లిగా వెనక్కి తీసుకొంటూ- "సర్! అయామ్ సారీ! డైరెక్టర్ మిమ్మల్ని చాలా బాధపెట్టారు. కానీ, కిరణ్ తో మీరు అంటుంటారు చూడండి.... ఒక విజయం వెనుక అపజయాలూ వుంటాయని అలాంటిదీ ఇదీ! ముందు ముందు మీరనుకున్నది సాధించే రోజు రాబోతుంది. దాని వెనుక వుండే అపజయాల్లో భాగమే ఈ వ్యతిరేకత-అవమానం! బాధపడకండి సార్! మనం ఆశాజీవులం! మనకి మంచి జరిగి తీరుతుంది!" అంది. ఆ స్వరంలో ఓదార్పుతో కూడిన మృదుత్వం తొణికింది. తనకన్నా ఎంతో చిన్నపిల్ల తనప్రక్కన నిలబడి పెద్ద మనసుతో మాట్లాడుతూంటే.... అలసిపోయి కను రెప్పలు వాల్చినప్పుడు ఓ చల్లని పవనం ఆత్మీయంగా స్పర్శిస్తూ కదిలినట్లు తోచింది అతనికి. "ఒక మంచి పని చేస్తున్నప్పుడు మనకు సంబంధం లేని అవాంతరము వస్తే, వెన్ను చరిచి ప్రోత్సహించాల్సిందిపోయి, ఇంత గొడవ పెట్టేశారే! అందుకేనమ్మా బాధగా ఉంది!" అన్నాడు. "సర్! శత్రువు మిమ్మల్ని పట్టించుకోవడం లేదంటే, ఆ అవసరము లేనంతగా మీ అభివృద్ధి ఆగిపోయిందని అర్ధం! వాళ్ళు మిమ్మల్ని అంతగా పట్టించుకోవడం మీ పెరుగుదలని సూచిస్తోంది! ఒక చెడు ఎప్పుడూ ఒక మంచికి ద్వారం తెరుస్తుంది! మీరు ఎప్పుడూ దిగులు పడకండి సార్" అంది. ఆమె గొంతులో పలికిన ఆత్మీయతకీ, మాటల్లో వ్యక్తమైన లోకజ్ఞానానికి ఆశ్చర్యపోయాడు శరత్ చంద్ర. ఆమె మాట అతనికెంతో ఓదార్పునిచ్చింది.
    * * * *
 రెండు రోజులు గడిచిపోయాయి! వెయిటింగ్ లిస్ట్ లో ఉన్న మేజర్ ఆపరేషన్ లన్నీ పూర్తి చేస్తున్నాడు శరత్ చంద్ర. ఖాదర్ మనవడి ఆపరేషన్ లో వాడిన టెక్నిక్ గురించి విదేశాలకి పంపించిన రిపోర్టు పేపర్ ఇంటర్ నేషనల్ మెడికల్ మ్యాగజైన్ లో అచ్చు అవడానికి యాక్సెప్ట్ అయినట్లు ఆరోజే సమాచారం అందింది. అది చిన్న విషయం కాదు! అదొక పరిశోధనాత్మక వ్యాసం వంటింది. నిష్ణాతులైన అంతర్జాతీయ వైద్య బృందం తన రిపోర్టుని పరిశీలించి, అంగీకరించడం ప్రపంచ వ్యాప్తంగా గుర్తింపు రావడమే! పోస్టు చూసుకొని చాలా ఆనందించాడు శరత్ చంద్ర. పరమేశ్వరానికీ ఓ కాపీ తీసి పంపించాడు. తన డిపార్టుమెంటూ, శ్రీవర్మ బృందం అభినందించారు. పరమేశ్వరానికి శరత్ చంద్ర ప్రతిభాపాటవాల మీద తక్కువ అంచనా ఏంలేదు. నిజానికి ప్రతిష్టాత్మకమైన హార్టు సర్జరీ విభాగం అతని వల్లనే చాలా ప్రతిష్టనార్జించింది! ప్రతిష్ట రావడం ఒక ఎత్తయితే, దాన్ని నిలబెట్టుకోవడం దాన్ని మించిన కష్టసాధ్యంగా భావిస్తాడతను. శరత్ చంద్ర మొండివాడు! రిస్కు కేసులు చేసి, అవి పోతే ఆ ప్రతిష్ట దిగజారుతుందని అతని భయం అందుకే అతన్ని ప్రోత్సహించుకోదలుచుకోలేదు! అభినందించలేదు!
   * * * *

 "e saahasamuu cheyakunda kottakesulu manam ela cheyagalugutam sar? nenem aashaamaashiigaa aadukodaaniki cheyalede? daani venuka nenentha shramapaddaano ikkada anavasaram! mari kontamandini bratikinchadaaniki ee haspital pratishta peragadaanikii matrame nenu ee panichesaanu. nenedo hatya chesinatlu matladatarem? prati gelupuki venuka otami vundatam sahajam. otami raboye gelupuku sopaanaalani kuudaa gurtinche opika, vignata nasiste nenem cheyagaligindem ledu" ani teevra swaramtho annadu. "ayithe mee nirnayam marchukonanega mee uddesyam" marinta teevramgaa adigaadu parameshwaram. "praanaalani uggabettukoni, bikku bikkumani chuse pasipaapalni vaalla kharmaniko, vidhiko vadileyyaalani nenanukovadam ledu" drudamgaa undi sharat chandra swaram. athani dhoraniki akkadandaruu khinnulayyaru. parameshwaram aham teevramgaa debbatinnadi. jaragavalasina kaaryam gandharvule chestunnatlu lolopala sambarapaddaadu bhagavantam. "naaku telikunda e okka chaild sarjari mee depart ment loo jaragadaaniki nenu anumatinchadam ledu" sharat chandranu chustuu kathinamgaa annadu parameshwaram. tirigi bhagavantanni chustuu "alaa jarigithe meere naaku samadhanam cheppavalasi vuntundi!" antuu kurcheeloonchi lechaadu sharat chandraki maro maata matlade avakaasam ivvakunda ippudela chestavo chustaanu annatlu sharat vaipu chushadu bhagavantam! conferensu hallonchi bayatiki vachaka tana venake vachina anasthatistu srivarmatho. "ayam saarii srivarma, meeku kuudaa ee paristhiti eduravutundani oohinchaledu" annadu sharat chandra. tanavalla tana departumentu kuudaa maata padavalasi vachindani badhaga vundataniki. "farvaledule sharat chandra? nee kosamo, naa kosamo kaadugaa manam chesindi! directoru dhorani naakem nachaledu. nee depart mente alantidainappudu kesulu pokunda ela untaayi? poyina prati kesuki ilaa nalugurilo nilabedithe ela pani cheyagalam....?" annadu. ataniki sharat chandra patla saanubhootigaa undi. atanenta shrama paddado, entha saahasam cheshado, pasivalla kosam entha tapana paddado kallara chusadatanu. haspital daaktarlandari munduu sharat chandrani doshila nilabettadam ataniki baadha kaligindi. tana gadilokelli okkaduu talavanchukoni kuurchunnaadu sharat chandra. kassepu ontarigaa undaalanipinchindi. avamanam atanni chala baadhistondi. tana kanna jooniers munduu, students doctors munduu doshila nilabadavalasi ravadam manasuni krungadeestondi. mochetulu tabil meega unchi, arachetullo moham aanchukoni kallu moosuku kuurchunnaadu. padi nimishaalu alaa gadichaaka ravali aa gadiloki vachindi! athani baadha entatido aameki telusu. conferensu hallo sharat chandra sthaanamlo taanu undi paristhitini edurkontunnatlu baadhapadipoyindi. aame gadiloki ravadam atanu gamaninchaledu. alaa kuurchunna atanni chusi aame kadilipoyindi. asankalpitamgaa daggarikelli, athani bhujammeeda mettagaa cheyyi aanchi, odaarpugaa adumutuu.... "sar!" ani pilichindi. atanu kangaarugaa taletti chushadu. ravali nilabadi vundi. aame kallalo neella pora kadulutondi. athani bhujammeeda cheyyi melliga venakki teesukontu- "sar! ayam saarii! director mimmalni chala badhapettaru. cony, kiran thoo meeru antuntaaru chudandi.... oka vijayam venuka apajayaaluu vuntaayani alantidi idhee! mundu mundu meeranukunnadi saadhinche roju rabotundi. daani venuka vunde apajayaallo bhagame ee vyatirekata-avamanam! badhapadakandi sar! manam aasaajeevulam! manaki manchi jarigi teerutundi!" andi. aa swaramlo odaarputoe kuudina mrudutvam tonikindi. tanakanna entho chinnapilla tanaprakkana nilabadi pedda manasutho matladutunte.... alasipoi kanu reppalu vaalchinappudu oo challani pavanam aatmeeyamgaa sparsistuu kadilinatlu thochindi ataniki. "oka manchi pani chestunnappudu manaku sambandham laeni avaantaramu vaste, vennu charichi prothsahinchaalsindi, inta godava pettesare! andukenamma badhaga undi!" annadu. "sar! satruvu mimmalni pattinchukovadam ledante, aa avasaramu lenantagaa mee abhivruddhi aagipoyindani ardham! vaallu mimmalni antagaa pattinchukovadam mee perugudalani suuchistoemdi! oka chedu eppuduu oka manchiki dwaram terustundi! meeru eppuduu digulu padakandi sar" andi. aame gontulo palikina aatmeeyatakee, maatallo vyaktamaina lokagnaanaaniki aascharyapoyaadu sharat chandra. aame maata atanikentho odaarpunichindi.
    * * * *
 rendu rojulu gadichipoyayi! vaiting list loo unna mager aperation lannee puurti chestunnadu sharat chandra. khadar manavadi aperation loo vaadina technic gurinchi videsalaki pampinchina reportu paper inter neshanal medical magagin loo achu avadaaniki accept ayinatlu aroje samacharam andindi. adhi chinna vishayam kaadu! adoka parisoedhanaatmaka vyaasam vantindi. nishnaatulaina antarjaatiiya vaidya brundam tana reportuni pariseelinchi, angeekarinchadam prapancha vyaaptamgaa gurtimpu ravadame! postu chusukoni chala aanandinchaadu sharat chandra. parameshwaraaniki oo kaapi teesi pampinchaadu. tana departumentu, srivarma brundam abhinandinchaaru. parameshwaraaniki sharat chandra pratibhaapaatavaala meeda takkuva anchana emledu. nijaaniki pratishtaatmakamaina haartu sarjari vibhagam athani vallane chala pratishtanaarjinchinda! pratishta ravadam oka ettayithe, daanni nilabettukovadam daanni minchina kashtasaadhyamgaa bhaavistaadatanu. sharat chandra mondivaadu! risku kesulu chesi, avi pothe aa pratishta digajaarutundani athani bhayam anduke atanni prothsahinchukodaluchu! abhinandinchaledu!
   * * * *